
	ACTA  (EXTRACTE)


	Expedient núm.: 
	Òrgan col·legiat: 

	JGL/2018/42 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	22 d’octubre de 2018 

	Durada 
	des de les 19.00 fins a les 21.30 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Excuses d'assistència presentades
Yasmina Valderrama i Ramallo, regidora de Salut, Polítiques d’Igualtat i Joventut


 
Una vegada verificada per la secretària actal. la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
 
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CONTRACTACIÓ
	Expedient 1898/2018. Contracte menor de servei – direcció d'obra i coordinació de seguretat i salut, obres de conservació del dipòsit núm. 2 de Rotgers

	Favorable
	Tipus de votació: unanimitat

	Vist que és necessari contractar els treballs de direcció d'obra i de coordinació de seguretat i salut de les obres de conservació dels dipòsits núm. 2 de Rotgers;
Atès que la regidora delegada d’Urbanisme i Serveis municipals proposa que els treballs de direcció siguin executats per la mateixa persona que va redactar el projecte de les obres, JRG
Atès que JRG ha presentat un pressupost per l’import 2.400,00 €, més 21% d'IVA;
Vist que s'acredita l'existència de crèdit suficient a la partida núm. 1530-22706 i adequat per finançar la despesa que comporta la celebració del contracte; 
Examinada la documentació que l'acompanya, i de conformitat amb l'establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda:
Primer. Formalitzar el contracte de serveis, amb el contractista JRG, per l'import de:
Import del contracte: 2.400,00 €
Impostos: 504,00 €
Total: 2.904,00 €.
Segon. L'objecte del present contracte és dur a terme els treballs de direcció d'obra i de coordinació de seguretat i salut de les obres de conservació del dipòsit núm. 2 de Rotgers.
El codi CPV és el següent: 71317200-5.
Tercer. Aprovar la despesa corresponent a la prestació del servei esmentat a la partida 1530-22706, del vigent pressupost.
Quart. En tot cas, la factura haurà de contenir els esments següents:
DIR3 Codi d'entitat L01252075.
Cinquè. Una vegada realitzada la prestació, incorporar la factura i tramitar el pagament si escau.
Sisè. Notificar la resolució a l'adjudicatari en el termini de deu dies a partir de la data de la signatura de la Resolució.


 
	Expedient 1899/2018. Contracte menor de serveis – manteniment dels telèfons de les dependències municipals

	Favorable
	Tipus de votació: unanimitat

	Atès que a finals del mes d’octubre de 2018 finalitza el contracte de lloguer dels aparells de telefonia de les instal·lacions municipals i llur manteniment i és necessari la seva renovació;
Vist que, mitjançant Provisió d'inici de data 22 d’octubre 2018, es va acreditar la necessitat d'aquest Ajuntament de contractar aquest servei;
Atès que l’empresa AN Connect, 05, SL, té instal·lats els aparells que es descriuen a l’annex 1 del contracte;
Atès que per l’Ajuntament de Solsona és impossible fixar el preu cert o el pressupost pel manteniment dels equips atès que únicament pot fer el manteniment dels mateixos la pròpia empresa que els té instal·lats, (article 30.1 LCSP);
Atès, que segons pressupost presentat per AN Connect, 05, SL, el preu del contracte ascendiria a la quantitat mensual de 929,30 €, sense IVA, 195,15 € d’IVA i 1.124,45 € amb IVA inclòs, que representa un import anual de 13.493,40 €;
Vist que es va emetre informe d'Intervenció, en el qual s'acreditava l'existència de crèdit suficient i adequat per finançar la despesa que comporta la celebració del contracte; i es va emetre informe sobre el percentatge que suposa la contractació en relació amb els recursos ordinaris del pressupost vigent, a l'efecte de determinar l'òrgan competent per contractar;
Vist que es va emetre informe de Secretaria sobre la legislació aplicable i el procediment a seguir;
Examinada la documentació que l'acompanya, vist l'informe de Secretaria, i de conformitat amb l'establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda:
Primer. Formalitzar el contracte de serveis, amb el contractista AN Connect, 05, SL, per l'import de:
Import del contracte: 11.151,57 €
Impostos: 2.341,83 €
Total: 13.493,40 €.
Segon. L'objecte del present contracte és el lloguer dels aparells de telefonia de les instal·lacions municipals i dur a terme el manteniment. 
El codi CPV és el següent: 50334140-8.
Tercer. Aprovar la despesa corresponent a la prestació del servei esmentat a la partida 9200-22200, del pressupost vigent.
Quart. En tot cas, la factura haurà de contenir els esments següents:
DIR3 Codi d'entitat L01252075.
Cinquè. Una vegada realitzada la prestació, incorporar la factura i tramitar el pagament si escau.
Sisè. Notificar la resolució a l'adjudicatari en el termini de deu dies a partir de la data de la signatura de la Resolució.


CULTURA
	Expedient 1920/2018. Escola Bressol Els Petits Gegants – utilització material

	Favorable
	Tipus de votació: unanimitat

	Vista la sol·licitud presentada i subscrita pel representant de l'Escola Bressol Els Petits Gegants, en què demana poder utilitzar un bidó el dia 31 d'octubre, per dur a terme la festa de la Castanyada;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


	Expedient 1923/2018. Llar d'Infants Arrels – utilització material

	Favorable
	Tipus de votació: unanimitat

	Vista la sol·licitud presentada i subscrita pel representant de la Llar d'Infants Arrels, amb NIF núm. G25293234, en què demana poder utilitzar un bidó amb les graelles el dia 30 d'octubre, per poder dur a terme la festa de la Castanyada;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 316/2017. Pubilla i Hereu de Catalunya 2018

	Favorable
	Tipus de votació: unanimitat

	La regidora delegada de Cultura informa que els proppassats dies 20 i 21 d’octubre, organitzada pel Foment de les Tradicions Catalanes, es va celebrar a Gironella l’elecció de la pubilla i l’hereu de Catalunya, certamen en el qual la pubilla de Solsona 2017, LAG, i l’hereu de Solsona 2017, ACR, van ser escollits Pubilla i Hereu de Catalunya, respectivament.
Atès que durant el proper any LAG i ACR representaran Solsona i Catalunya arreu i fora del país i atesa també la projecció del nom de Solsona que aquest fet suposarà;
A proposta de la regidora delegada de Cultura,
La Junta de Govern Local, per unanimitat, acorda felicitar LAG i ACR per la seva elecció com a Pubilla i Hereu de Catalunya 2018.


 
	Expedient 1924/2018. Atorgament de la medalla de la ciutat a l'Associació de Festes del Carnaval de Solsona

	Favorable
	Tipus de votació: unanimitat

	L'alcalde informa que, un cop el Ple de l'Ajuntament de Solsona, en la sessió duta a terme el dia 27 de juliol de 2018, acordà iniciar l'expedient per reconèixer la tasca duta a terme per l'Associació de Festes del Carnaval de Solsona amb la medalla de la ciutat, es proposa el dia 17 de novembre pel lliurament de la medalla. Per aquest dia, l'Associació està organitzant tot un seguit d'actes per dur a terme la celebració, amb un cost aproximat de 4.270,00 €, que l'Ajuntament es compromet a assumir.


EDUCACIÓ
	Expedient 1945/2018. Nomenament representant consell escolar Escola Municipal de Música de Solsona

	Favorable
	Tipus de votació: unanimitat


	Vist l’escrit tramès per la directora de l’Escola Municipal de Música de Solsona, on demana que l’Ajuntament de Solsona designi un representant per tal de formar part del consell escolar de l’Escola, d’acord amb l’article 45 del Decret 102/2010, de 3 d’agost, d’autonomia de centres educatius que determina la composició del consell escolar dels centres públics,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda designar Isabel Roca i Guitart, regidora delegada d’Educació.


GOVERNACIÓ
	Expedient 1848/2018. Escola Arrels Secundària – botifarrada popular per La Marató de TV3

	Favorable
	Tipus de votació: unanimitat

	Vista la sol·licitud presentada per la representant de l'Escola Arrels Secundària, amb NIF núm. G25293234, en què demana permís per poder organitzar una botifarrada popular a la plaça Major el dia 15 de desembre, de les 17.00 a les 23.30 hores, com a activitat per La Marató de TV3 d'enguany;
Vis l'informe 298/2018 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita i comunicar al sol·licitant que cal procurar de no tacar la pedra del terra. S'ha de tenir en compte que s’ha de deixar un espai que no impedeixi la circulació de qualsevol vehicle d'urgències i dels veïns de la zona.


 
 
	Expedient 1909/2018. Fira Sportest – dia 28 d'octubre

	Favorable
	Tipus de votació: unanimitat

	Vista la sol·licitud presentada i subscrita pel Centre Excursionista del Solsonès, amb NIF G25307281, en què demana permís per deixar la zona de la plaça del Camp que toca al passeig de Sant Antoni M. Claret lliure de cotxes el dia 27 d'octubre, a partir de les 19.00 hores, pel muntatge d’unes carpes, amb motiu dels actes programats per la Fira Sportest;
Vist l'informe 307/2018 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 1927/2018. Takumba – assaig batucada

	Favorable
	Tipus de votació: unanimitat

	Vista la sol·licitud presentada i subscrita per l'Associació Takumba, amb NIF núm. G25738550, en què demana permís per dur a terme, el dia 27 d'octubre, un assaig  de la batucada, de les 17.00 a les 19.00 hores, davant de l'ajuntament o a la plaça de la Torre de les Hores;
Vist l'informe 311/2018 emès per la Policia Local i a proposta de l’alcalde i de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda comunicar al sol·licitant que l'assaig no es pot dur a terme als espais proposats ja que en aquella hora hi ha programada una activitat a la biblioteca. Es proposa fer un recorregut per altres places del nucli antic: plaça de Sant Pere, plaça Major, plaça de Sant Roc...


 
PERSONAL
	Expedient 971/2018. Convocatòria C04/2018 – Oficial encarregat del cementiri i constitució d’una borsa de treball

	Favorable
	Tipus de votació: unanimitat

	Vista l'Oferta Pública d'Ocupació corresponent a l'exercici 2018, aprovada per resolució de l'Alcaldia número 121/2018 de 15 de maig, i publicada en el Diari Oficial de la Generalitat de Catalunya número 7627, de 25 de maig de 2018, per la qual es precisa convocar un procés de selecció per cobrir una plaça d'oficial encarregat del cementiri;
Vist que la partida pressupostària 1640-13000 i 1640-13002 del pressupost actual té consignació suficient per afrontar les despeses derivades d'aquesta contractació;
Vist que la Junta de Govern Local del dia 13 d’agost de 2018, va aprovar les bases reguladores de la convocatòria de concurs lliure per a la contractació laboral d’un oficial encarregat del cementiri i la constitució d’una borsa de treball;
Vist que tant la convocatòria com les bases aprovades es van publicar al web municipal, al BOP de Lleida núm. 164, de 23 d’agost de 2018, i al DOGC núm. 7691, de 23 d’agost de 2018;
Vista l’acta del tribunal qualificador, del dia 18 d’octubre de 2018, on es resol el procés de selecció i es proposa la contractació de l’aspirant amb major puntuació així com la relació de puntuacions per a la resta d’aspirants i que formaran part de la borsa de treball;
A proposta del regidor de Serveis funeraris;
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Resoldre la convocatòria de concurs lliure per a la contractació laboral d’un oficial encarregat del cementiri i la constitució d’una borsa de treball. L’aspirant amb major puntuació és DFN i el resultat del procés de selecció és el següent:
1   Registre d’entrada número  2763    11,30 punts
2   Registre d’entrada número  2797    9,75 punts
3   Registre d’entrada número  2896    6,75 punts
4   Registre d’entrada número  2831    5,75 punts
5   Registre d’entrada número  2642    no presentat
6   Registre d’entrada número  2647    exclòs
7   Registre d’entrada número  2663    no presentat
8   Registre d’entrada número  2691    exclòs
9   Registre d’entrada número  2812    exclòs
10 Registre d’entrada número  2881    no presentat.
2. Contractar a DFN, a partir del dia 5 de novembre de 2018, per ocupar el lloc d’oficial encarregat de cementiri, mitjançant un contracte laboral indefinit a temps complet.
3. Notificar aquest acord a tots els aspirants. 


PROMOCIÓ ECONÒMICA
	Expedient 620/2017. Horaris comercials 2019

	Favorable
	Tipus de votació: unanimitat

	D’acord amb l’article 2 de l’Ordre EMC/127/2017, de 16 de juny, aquells ajuntaments que ho vulguin poden substituir fins a dues dates de cadascun dels calendaris anuals que preveu l’article 1 d’aquesta Ordre per qualsevol diumenge o dia festiu, de caràcter general o local, llevat de les dates detallades a l’article 1.2.d) de la Llei 3/2014, de 19 de febrer, d’horaris comercials i de mesures a determinades activitats de promoció, i dels dies 7 de gener i 8 de desembre de 2018 i 12 d’octubre de 2019, atès el que estableix el punt 2 de la disposició addicional de la mateixa Llei;
Vist que l’article 5.1 de la mateixa Ordre, d’acord amb el que estableix l’article 1.2.c) de la Llei 3/2014, preveu que, els ajuntaments poden fixar dos dies festius addicionals d’obertura comercial autoritzada aplicables al seu àmbit territorial;
Una vegada consultada l’opinió de la Unió de Botiguers i Comerciants de Solsona;
A proposta del regidor delegat de Promoció econòmica,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Canviar, per als establiments comercials de Solsona, les dates d’obertura previstes a l’article 1 de l’Ordre EMC/127/2017 del dia 13 de gener de 2019 pel diumenge 10 de març de 2019 (Fira del Trumfo i la Tòfona) i del dia 7 de juliol de 2019 pel diumenge 29 de desembre de 2019 (campanya de Nadal).
2. Afegir, per als establiments comercials de Solsona, dos dies addicionals d’obertura: el diumenge dia 12 de maig de 2019 (Fira de Sant Isidre) i el diumenge 10 de setembre de 2019 (Festa Major).
3. Comunicar aquest acord a la Direcció General de Comerç de la Generalitat de Catalunya, d’acord amb el que preveu l’Ordre EMC/127/2017, de 16 de juny, per la qual s’estableix el calendari d’obertura dels establiments comercials en diumenge i dies festius per als anys 2018 i 2019.


 
	Expedient 1929/2018. Amisol – utilització vitrines campanya de Nadal

	Favorable
	Tipus de votació: unanimitat

	Vista la sol·licitud presentada i subscrita pel president d'Amisol, amb NIF núm. G25021338, en què demana permís per poder utilitzar, al Bar Casal i a la seu de l'Associació, les vitrines que disposa l'Agència de Desenvolupament Local de Solsona i Cardona fins el dia 10 de gener de 2019, per poder posar els lots de Nadal que aquest any farà l'Associació;
A proposta del regidor delegat de Promoció econòmica,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda concedir el que sol·licita.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

